Першы бой на Ляхавіцкай зямлі 24 чэрвеня 1941 года цягнуўся больш за дзве гадзіны. Вораг у ім страціў каля двух дзесяткатанкаў і да двух батальёнаў мотапяхоты. Але і дывізія панесла вялікія страты. Перасталі існаваць як баявыя адзінкі трэці дывізіён 141 ГАП, суп-рацьтанкавы артдывізіён, артылерыйскае падраздзяленне 111-га стралковага палка. Пяхотныя падраздзяленні таксама панеслі вялікія страты, у прыватнасці, станкавыя кулямёты і мінамёты. Пасля бою ў штабе палка ніхто дакладна не ведаў, колькі людзей загінула, паранена, прапала без вестак. Сёння ў вёсцы Завінне на помніку над брацкай магілай значыцца 241 салдат і камандзір, якія загінулі ў тым далёкім 41-м.